*Merk: Dette er en mal. Slett denne røde teksten i den ferdige versjonen. Før malen tas i bruk, tilpass innholdet til de lokale forholdene ved skolen.*

# Rutiner ved uhell med kjemikalier i naturfag- og kjemiundervisning

*Dette dokumentet ble sist gjennomgått [dato] av [navn]*

## Hensikt

Alle som jobber med kjemikalier skal være kjent med prosedyrene nedenfor, slik at de vet hva de skal gjøre dersom det skjer uhell med kjemikalier.

## Uhell med kjemikalier

* Om nødvendig, rop om hjelp.
* Om nødvendig, gi livreddende førstehjelp.
* Ved alvorlige symptomer, ring 113.
* Ha helst informasjon om kjemikaliet, eksponeringsvei og mengden personen ble utsatt for tilgjengelig når du ringer beredskapspersonell eller Giftinformasjonen.
* Hvis personen må ha legetilsyn, ta med den merkede beholderen, et bilde av etiketten eller sikkerhetsdatabladet for kjemikaliet, informasjon om eksponeringsvei (innånding, svelging, hudkontakt osv.) og mengden personen ble utsatt for.
* Følg skolens prosedyrer for håndtering og rapportering av ulykker.

| **Hendelse** | **Tiltak** |
| --- | --- |
| I øyet | * Skyll straks øyet med rennende vann. Bruk øyevaskeflaske dersom dette er tilgjengelig. Skyll i minst 15 minutter. * Hold øyelokkene godt fra hverandre slik at skyllingen er effektiv. * Hvis personen bruker kontaktlinser, prøv å fjerne disse etter å ha skylt en kort stund. Fortsett å skylle. * Ring 113 eller Giftinformasjonen (22 59 13 00), og følg instruksjoner gitt over telefon. Ved transport, fortsett å skylle øyet(ene) til du kommer til lege/sykehus. * Ved etsende stoffer på øyet skyll om mulig 30 minutter på skadestedet først. Fortsett så skylling under transport til legevakt/sykehus. |
| Svelging | * Det er frarådet å fremkalle brekninger. * Fjern eventuelle rester fra munnen. * Skyll munnen og drikk litt for å skylle munn og svelg. * Ring 113 eller Giftinformasjonen (22 59 13 00) for råd. |
| Innånding | * Unngå å bli forgiftet selv. Vurder din egen sikkerhet før du går inn i et rom der du mistenker det er giftig gass, damp eller røyk. * Ved mistanke om høy gasskonsentrasjon kan verneutstyr være nødvendig. * Ved eksponering, flytt personen til frisk luft og sørg for at vedkommende har en stilling som letter åndedrettet. * Ved milde symptomer: La personen hvile til vedkommende er frisk. * Ved alvorlige symptomer, ring 113. * Bevisstløse som puster selv, legges i stabilt sideleie. |
| Hudkontakt | * Skyll umiddelbart og grundig med rennende vann. * Ved alvorlige eller livstruende symptomer, ring 113. * Ta av tilsølte klær, smykker, klokker og lignende, og fortsett å skylle. * Skylletid er avhengig av hva man har fått på huden, kontakt Giftinformasjonen (22 59 13 00) for råd. * Kjemikalier som er lite løselige i vann kan vaskes bort med mild såpe. |
| Søl | * Hvis den sølte kjemikalien er flyktig og volumet er stort, evakuer rommet. * Sørg for riktig verneutstyr før du begynner å rydde opp sølet. I tillegg til vernebriller og laboratoriefrakk, kan hansker og/eller åndedrettsvern være nødvendig. * Rydd opp i sølet. * Hvis store mengder væske søles, bruk absorberende pulver eller absorberende pads. * Dersom kjemikaliet som ble sølt er klassifisert som farlig avfall, skal det du har tørket opp sølet med sorteres som farlig avfall. |